**Események, liturgikus programok**

**Eseménynaptár:**

11.15. 17.00 Felsősök csoportja

11.15. 18.30 Ifi Falka találkozó

11.16. Baba-mama kör

11.20. Világméretű szentségimádás

11.22. 17.00 Alsósok csoportja

11.22. 19.30 Idősebb házasok csoportja

11.23. Baba-mama kör

11.25. Beszélgetés a liturgiáról

11. 27. Mesefoglalkozás

11.28. Jótékonysági apróság vásár

11.28. Advent 1. vasárnapja

**A hét ünnepei:**

**Hétfő:** Nagy Szent Albert püspök, egyháztanító

**Kedd**: Skóciai Szent Margit

**Szerda**: Nagy Szent Gertrúd szűz

**Csütörtök**: a Szent Péter és Pál bazilikák felszentelése

**Péntek**: Szent Erzsébet

**Szentmisék. liturgikus templomi események**

**Vasárnap:** 8.45 + Ilona

10.00 + Béla

18.30 + Károly, Erzsébet, Rozális

**hétfő:** 7.00 Szűz Mária szándékára

**kedd**: 18.30 + Annák

**szerda:** 7.00 + Erzsébet, Endre, Zsóka

**csütörtök:** 18.30 + Erzsébet, Albert

**péntek**: 18.30 élő Erzsébet

**szombat:** 18.30 Szűz anya szándékára

**Keresztelő**:11.14. 11.00 Magda Dominik

**Temetés:** 11.15. 15.00 Templom /Kuti Józsefné

11.17. 14.30. Cinkota /Tatarek Sándorné

11.19. 9.45 Újköztemető /Szigl Ferencné

11.19. 11.15 Farkasrét /Boha Ferencné

**Hirdetések**

Csütörtökönként a szentmise után 1 órás szentségimádást tartunk. Utána 22 óráig van lehetőség virrasztásra.

Karitász csoportunk a korábbi évekhez hasonlóan folyó november 28-án 8-12-ig „**Jótékonysági apróságok vásárá”-**t rendezi. A mindenkori járványügyi előírásoknak betartásával mindenkit szeretettel várunk!

A vásárra felajánlott termékeket kérjük november 22-26-a között irodaidőben az átjáróban lévő asztalra helyezni!

A vásár bevételét, mint korábban is, nehezebb sorsú Testvéreink megsegítésére fordítjuk.

Szent Erzsébet közelgő ünnepe évről évre a **karitász működésére** irányítja figyelmünket. Plébániánkon már több, mint 30 éve működik Karitász csoport. Fontos, hogy a nehéz helyzetben levőkkel személyesen is tudjunk találkozni. Szükség van arra, hogy mindannyian nyitott szemmel és szívvel járjunk, hogy meglássuk a rászorulókat, és a megfelelő segítség lehetőségét adjuk meg számukra. Ez gyakran egy jelzés, máskor néhány jó szó lehet. Ugyanakkor szükség van anyagi támogatásra is. Ennek leginkább hasznosítható módja, hogy azt a – gyakran kevésnek tűnő – lehetőséget betesszük a közösbe. Ezt tehetjük a Szent Antal perselyen keresztül.

Szent Erzsébet ünnepéhez kapcsolódóan a persely adományunk is a Karitász támogatását szolgálja. Ezt a **jövő vasárnap** tartjuk majd.

**November 20-án,** szombaton, 17-18 óra között csatlakozunk a világméretű szentségimádáshoz. Várjuk a testvéreket! Adjunk hálát közösen az Eucharisztikus Kongresszusért, a lassan véget érő egyházi évért! Imádkozzunk közösen a járvány megszűnéséért!

Gondolatok a mai naphoz

**Az idő telik vagy múlik?**

Közeledik az egyházi év vége. Minden ilyen alkalom az időre irányíthatja figyelmünket.

Múlt – jelen – jövő. Valahol mindannyiunkat foglalkoztat. Van, aki belefeledkezik a múltba, és elveszíti kapcsolatát a jelennel. Van, aki a jövőbe réved, ezért nem éli meg a jelent. Van, aki csak a jelen pillanattal törődik, így gyökértelenné és reménytelenné válik. Van, aki az Ember tragédiájának Ádáma szava nyomán elfeledkezik a végről, és nem veszi tudomásul, hogy egyszer lejár az ideje.

Amikor a Szentírás a végidőről szól, a legfőbb célja, hogy tudatosítsa, Isten, aki megalkotta ezt a világot, gondoskodik róla, az idő beteljesedése hozzá fog vezetni. Éppen ezért reményünk horgonya az örök élet országába van kivetve. Lehet bármilyen vihar, ez a horgony szilárdan tart minket.

Ma sajnos sokan – mert nincs bennük az örök élet reménye – igyekeznek nem foglalkozni az élet végességével. Azt gondolják, ráérnek még, nem kell az igaz értékekkel foglalkozni. Élvezik a pillanat szépségét, és nem tervezik meg életüket. Nincs igazi céljuk, amely lendületet, erőt ad a mindennapokhoz.

Jézus arra hív minket, hogy tekintetünket az örök életre irányítsuk, és így tegyük napról napra feladatunkat! Ő megadja a kegyelmet és az erőt ehhez, és segít bennünket az örök élet útján.

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 33. vasárnap 2021. november 14.



Az én gondolatom a béke, és nem a pusztulás, hívjatok segítségül, meghallgatlak titeket, és hazavezetlek, bárhol éltek is. (Jer 29,11.12.14)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap:* hétfő-szerda 7.00, kedd, csütörtök, péntek 18.30,

szombat 18.30

Irodai ügyelet: hétfő – szerda – péntek 16.00-17.30

kedd – csütörtök 9.00-12.00

Olvasmány: Dán 12, 1-3

Akik a föld porában alszanak, azok közül sokan feltámadnak.

Szentlecke: Zsid 10, 11-14.18 Krisztus egyetlen áldozattal örökre tökéletessé tette a megszentelteket.

Evangélium: Mk 13, 24-32 Meglátjátok az Emberfiát, amint eljön a felhőkön nagy hatalommal és dicsőséggel.